Joonas Heiter

Peadirektor

Riigi Infosüsteemi Amet

ria@ria.ee 23.04.2025 nr 3-6/8

**E-ITS rakendamisest kohtutäiturite, pankrotihaldurite,**

**saneerimisnõustajate ja usaldusisikute büroodes**

Lugupeetav Joonas Heiter

Kohtutäiturite ja Pankrotihaldurite Koda (edaspidi Koda) on rakendamas oma asutuses E-ITS-i. Rakendamise faasi on kaasatud ka Koja liikmed, st kohtutäiturid, pankrotihaldurid ja saneerimisnõustajad. Palume Teilt selgitust, kas ja millise õigusnormi kohaselt lasub kohtutäituritel, pankrotihalduritel, saneerimisnõustajatel ja usaldusisikutel otsene kohustus E-ITS rakendamiseks. Kuna Koja infosüsteemid on loodud valdavalt vaid Koja liikmete ja usaldusisikute ameti- ja kutsetegevuse toetamiseks (KTS § 78 p 13), siis soovib Koda tagada ka nendele pandud funktsioonide infoturbe ja seetõttu palume Teilt põhjendatud vastust küsimustele:

1. Kas kohtutäiturid, pankrotihaldurid, saneerimisnõustajad ja usaldusisikud on KÜTS-i subjektid ja E-ITS rakendamise kohuslased?

2. Kui jah, siis arvestades, et kohtutäiturid, pankrotihaldurid, saneerimisnõustajad ja usaldusisikud tegutsevad füüsiliste isikutena, kelle büroodes töötab valdavalt alla kümne inimese ja kelle funktsioonid on sarnased, siis kas nende puhul võib koostada E-ITSi profiili analoogiliselt perearstidele koostatu ja Eesti infoturbestandardi veebilehel avaldatuga? Kui on lubatav, siis millised on nõuded profiili koostamise ja võimaliku kooskõlastamise korraldusele?

Lugupidamisega

*/allkirjastatud digitaalselt/*

Maarja Roht

Esimees

Jaan Lõõnik, jaan.loonik@kpkoda.ee, 6464619